smcproject/ml-wiki-sentences huggingface dataset:
ഗ്രാൻചാക്കോ പ്രദേശത്തു ലഭിക്കുന്ന കാബ്രാക്കോ എന്നയിനം തടി സമ്പദ് പ്രധാനമാണ്; ഇതിന്റെ കറ ഊറയ്ക്കിടുന്നതിന് ഉപകരിക്കുന്നു; തടി റെയിൽവേ സ്ലീപ്പറുകൾക്ക് പ്രസിദ്ധമാണ്.
അനിയന്ത്രിതമായ ഉപഭോഗം നിമിത്തം ഈ തടി ദുർലഭമായിത്തീർന്നിട്ടുണ്ട്.
ധാതുക്കൾ.
ടൈറ്റാനിയം , ലിൻസീഡ് ഓയിൽ എന്നിവയുടെ ലോകത്തെ ഏറ്റവും വലിയ നിക്ഷേപങ്ങൾ അർജന്റീനയിലാണ് ഉപസ്ഥിതമായിട്ടുള്ളത്.
ഗാർഹികാവശ്യത്തിനുവേണ്ട പ്രകൃതി എണ്ണ, പ്രകൃതി വാതകം എന്നിവയുടെ നിക്ഷേപവും അർജന്റീനയിലുണ്ട്.
പാറ്റഗോണിയാപ്രദേശത്ത് ബ്യൂനസ് അയർസിന് 1,440 കി.
അത്ലാന്തിക് തീരത്തും വ.
ഭാഗത്തുള്ള സാൾട്ടാപ്രവിശ്യയിലും വൻതോതിൽ എണ്ണ ഖനനം ചെയ്യപ്പെടുന്നു.
മെൻഡോസാ പ്രവിശ്യയിലെ ലാഹെരാസിൽനിന്ന് യുറേനിയം ലഭിക്കുന്നു.
ലോകത്താകെയുള്ള ടങ്സ്റ്റൻ ഉത്പാദനത്തിന്റെ 10 ശതമാനത്തോളം അർജന്റീനയിൽ നിന്നാണ്.
സ്വർണം, വെള്ളി, ചെമ്പ്, കറുത്തീയം, നാകം എന്നിവ അല്പമായ തോതിൽ ഖനനം ചെയ്തുവരുന്നു.
ഉപ്പ്, ബോറാക്സ്, ആന്റിമണി എന്നിവയും ലഭിക്കുന്നുണ്ട്.
വ്യവസായവും വാണിജ്യവും.
കൽക്കരിയുടെ അഭാവം വ്യവസായപുരോഗതിയെ സാരമായി ബാധിക്കുന്നു.
പെട്രോളിയവും പ്രകൃതിവാതകവുമാണ് പ്രധാന ഊർജ ഖനിജങ്ങൾ.
എണ്ണഖനികളെയും അധിവാസകേന്ദ്രങ്ങളെയും പൈപ്ലൈനുകൾ വഴി ബന്ധിച്ചിരിക്കുന്നു.
പ്രധാന ഖനിയായ കൊമൊഡോറോ റിവാദേവിയയിൽനിന്ന് തലസ്ഥാനമായ ബ്യൂനസ് അയർസിലേക്കുള്ള പൈപ്ലൈനിന്റെ നീളം 1,600 കി.
ജലവൈദ്യുതി ഉത്പാദനത്തിനുള്ള സാധ്യതകൾ പൂർണമായും ഉപയോഗപ്പെടുത്തിയിട്ടില്ല.
മെൻഡോസ, റയോനീഗ്രോ, കൊർദോബ എന്നീ പ്രവിശ്യകളിലാണ് ജലവൈദ്യുതകേന്ദ്രങ്ങളുള്ളത്.
ബ്യൂനസ് അയർസ് സമീപസ്ഥമായ സാൻ നിക്കളാസിലെ താപവൈദ്യുതകേന്ദ്രത്തെയാണ് ആശ്രയിച്ചിരിക്കുന്നത്.
ലാപ്ലാറ്റയിലെ എണ്ണ ശുദ്ധീകരണശാല
ഭക്ഷ്യസംസ്കരണമാണ് പ്രധാന ഉത്പാദന വ്യവസായം.
വാഹനങ്ങൾ, വസ്ത്രങ്ങൾ, രാസപദാർഥങ്ങൾ, പെട്രോകെമിക്കൽസ്, സ്റ്റീൽ എന്നിവയും പ്രധാനം തന്നെ.
യന്ത്രസാമഗ്രികൾ, വാഹനങ്ങൾ, രാസപദാർഥങ്ങൾ, ലോഹങ്ങൾ, പ്ലാസ്റ്റിക് തുടങ്ങിയവയാണ് പ്രധാന കയറ്റുമതി ഉത്പന്നങ്ങൾ.
ബ്രസീൽ, യു.എസ്., ചൈന, ചിലി എന്നിവയാണ് അർജന്റീനയുടെ പ്രധാന വാണിജ്യ പങ്കാളികൾ.
1990-കളിൽ സ്വകാര്യവത്കരണം ഉൾ പ്പെടെയുള്ള സാമ്പത്തിക പരിഷ്കാരങ്ങൾക്ക് അർജന്റീന തുടക്കം കുറിച്ചു.
സാമ്പത്തിക പരിഷ്കാരങ്ങൾ സാമ്പത്തിക വളർച്ചാനിരക്കിൽ വർധനവുണ്ടാക്കിയെങ്കിലും തൊഴിലില്ലായ്മയുടെ വർധന സൃഷ്ടിച്ച പ്രശ്നങ്ങൾക്ക് പരിഹാരം കണ്ടെത്താനായില്ല.
2004-05 കാലത്ത് കടുത്ത സാമ്പത്തിക പ്രതിസന്ധിയുണ്ടായി.
എന്നാൽ 2006 ജനു.
-യിൽ അന്തർദേശീയ നാണ്യനിധിയുടെ കടം മുഴുവൻ തിരിച്ചടച്ച് അർജന്റീന സാമ്പത്തികരംഗത്ത് ഒരു പുത്തനുണർവ് കൈവരിച്ചു.
റെയിൽപ്പാതയിൽ ഏറിയകൂറും പാംപസ് പ്രദേശത്താണ് കേന്ദ്രീകരിച്ചിട്ടുള്ളത്.
ഈ കാർഷിക മേഖലയിലെ ചെറുനഗരങ്ങളൊക്കെത്തന്നെ കിഴക്കൻതീരത്തുള്ള ബ്യൂനസ് അയർസ്, ബാഹിയാ ബ്ലാങ്ക തുടങ്ങിയ തുറമുഖങ്ങളുമായി റെയിൽമാർഗ്ഗം ബന്ധിക്കപ്പെട്ടിരിക്കുന്നു.
എന്നാൽ രാജ്യത്തിന്റെ തെ.
ഭാഗത്തുള്ള എണ്ണഖനനകേന്ദ്രങ്ങളോളം റെയിൽപ്പാതകൾ ദീർഘിപ്പിച്ചിട്ടില്ല.
അർജന്റീനയുടെ വിദേശവാണിജ്യം മൊത്തമായും കപ്പൽമാർഗ്ഗമാണു നടക്കുന്നത്; രാജ്യത്തിന് വാണിജ്യക്കപ്പലുകളുടെ വിപുലമായ ഒരു വ്യൂഹംതന്നെ സ്വായത്തമാണ്.
പരാനാ നദി മുഖാന്തരം ഉൾനാടൻ നഗരങ്ങൾ ബ്യൂനസ് അയർസുമായി ബന്ധം പുലർത്തുന്നു.
രാജ്യത്തിലെ വിവിധനഗരങ്ങൾ തമ്മിൽ വ്യോമസമ്പർക്കവുമുണ്ട്; ലാറ്റിൻ അമേരിക്കയിലെ അന്യരാജ്യങ്ങളിലേക്കും, യു.എസ്., യൂറോപ്യൻരാജ്യങ്ങൾ എന്നിവിടങ്ങളിലേക്കും വിമാനസർവീസുകൾ നിലവിലിരിക്കുന്നു.
മിതമായ കാലാവസ്ഥയാണ് അർജന്റീനയുടേത്.
രാജ്യത്തിന്റെ ഏറിയഭാഗവും മധ്യ-അക്ഷാംശീയമേഖലയിൽ സ്ഥിതിചെയ്യുന്നതുമൂലം താപനിലയിൽ ഗണ്യമായ ഏറ്റക്കുറച്ചിലുകളും ഋതുവ്യവസ്ഥയിൽ സാരമായ വ്യതിയാനങ്ങളും അനുഭവപ്പെടാവുന്നതാണ്; എന്നാൽ അർജന്റീനയെ സംബന്ധിച്ചിടത്തോളം വൻകരഭാഗത്തിന്റെ വ്യാപ്തി തെക്കോട്ടു ചെല്ലുന്തോറും ക്രമേണ കുറഞ്ഞുവരുന്നതിനാൽ കാലാവസ്ഥ പൊതുവേ സമീകൃതമായിരിക്കുന്നു.
രാജ്യത്തിന്റെ തെക്കരികിൽ പ്പോലും താപനിലയിലെ വാർഷികാന്തരം 16 oC-ൽ കൂടുതലല്ല.
താരതമ്യേന ചൂടുകുറഞ്ഞ ഗ്രീഷ്മകാലവും കാഠിന്യം കുറഞ്ഞ ശൈത്യകാലവും ദക്ഷിണ അർജിന്റീനയിലെ കാലാവസ്ഥയുടെ സവിശേഷതയാണ്.
പാറ്റഗോണിയ പ്രദേശത്തിന്റെ വടക്കരികിലോളം ഈ സ്ഥിതിയാണുള്ളത്.
പാംപസ് പ്രദേശത്തിന്റെ കിഴക്കൻഭാഗങ്ങളിൽ ഫാക്ലൻഡ് ശീതജലപ്രവാഹത്തിന്റെ സ്വാധീനംമൂലം വേനൽക്കാലം ചൂടുകുറഞ്ഞതായിരിക്കുന്നു.
എന്നാൽ രാജ്യത്തിന്റെ വടക്കൻഭാഗങ്ങളിൽ വേനൽക്കാലത്തു കഠിനമായ ചൂടാണ്; ഈ ഭാഗമൊഴിച്ച് മറ്റെല്ലായിടത്തും തന്നെ ശൈത്യകാലത്ത് ഹിമബാധ സാധാരണമാണ്.
വർഷപാതം, താരതമ്യേന കുറവാണ്.
ടിറാദെൽ ഫൂഗോയിലും രാജ്യത്തിന്റെ വ.
കിഴക്കരികിലും മാത്രമാണ് വർഷം മുഴുവനും സാമാന്യമായ തോതിൽ മഴയുള്ളത്.
മറ്റു പ്രദേശങ്ങളിലൊക്കെത്തന്നെ വരണ്ട കാലാവസ്ഥയാണ്.
പാംപസ് പ്രദേശത്തെ ശ.
വർഷപാതം 95 സെ.
ഉൾഭാഗത്ത് പരാനാ തടത്തിലെത്തുമ്പോഴേക്കും ഇത് 15 സെ.
-ൽ താഴെയായിത്തീരുന്നു.
പടിഞ്ഞാറൻ ഭാഗങ്ങളിൽ മഴ തീരെ ലഭിക്കുന്നില്ല.
അന്റാർട്ടിക്കയിൽനിന്നു വീശുന്ന ശീതക്കാറ്റുകൾ കടൽ കടന്നെത്തുന്നതോടെ ധാരാളം നീരാവി ഉൾ ക്കൊള്ളുന്നതുമൂലം വൻകരയുടെ പടിഞ്ഞാറൻതീരത്ത് സമൃദ്ധമായ മഴ ലഭിക്കുന്നു.
എന്നാൽ ആൻഡീസ് പർവതങ്ങൾ കടക്കുമ്പോഴേക്കും ഇവ പ്രായേണ ശുഷ്കമായിത്തീരും.
തത്ഫലമായി അർജന്റീനയുടെ പശ്ചിമഭാഗം പൊതുവേ മഴനിഴൽ പ്രദേശമായി വർത്തിക്കുന്നു.
ചുരങ്ങൾക്കിടയിലൂടെ കടന്നെത്തുന്ന പടിഞ്ഞാറൻകാറ്റുകൾ നിശ്ചിത മേഖലകളിൽമാത്രം ധാരാളം മഴപെയ്യിക്കുന്നു.
ആൻഡീസിനു കിഴക്കായി വൻകരയെ സ്പർശിക്കുന്ന ശീതക്കാറ്റുകൾ ചുഴലിക്കാറ്റുകളായി രൂപം പ്രാപിച്ച് ഘടികാരദിശയിൽ സഞ്ചരിക്കുന്നു.
നന്നേ താണ ഊഷ്മാവിലുള്ള ഈ വായുപിണ്ഡങ്ങൾ മഴപെയ്യിക്കുന്നില്ലെങ്കിലും ശക്തമായ കൊടുങ്കാറ്റുകൾക്കു കാരണമാവുന്നു.
താപമർദവ്യവസ്ഥകളിലെ വൈവിധ്യംമൂലം അർജന്റീനയുടെ വിവിധഭാഗങ്ങളിൽ പ്രാദേശികവാതങ്ങളുടെ പ്രഭാവം പ്രകടമാണ്.
തെക്കും തെ.
പടിഞ്ഞാറും നിന്നുവീശുന്ന നോർതേ, ആൻഡീസ് പർവതസാനുക്കളിൽ അനുഭവപ്പെടുന്ന 'സോണ്ട' എന്നീ ഉഷ്ണക്കാറ്റുകളും ഇക്കൂട്ടത്തിൽപ്പെടുന്നു.
സസ്യജാലം The ceibo is the national flower of Argentina
കാലാവസ്ഥയിലെ വൈവിധ്യം സസ്യജാലങ്ങളുടെ വിതരണം ക്രമപ്പെടുത്തുന്നു.
മഴ കൂടുതലുള്ള ഭാഗങ്ങളിൽ മാത്രമേ വനങ്ങൾ ഉള്ളൂ.
സാമാന്യം മഴയുള്ളിടത്ത് കുറ്റിക്കാടുകളും ഉയരംകുറഞ്ഞ വൃക്ഷങ്ങളുമാണുള്ളത്.
മഴക്കുറവുമൂലം സസ്യരഹിതമായ മരുപ്രദേശങ്ങൾ വ്യാപകമായി കാണാം.
പാംപസ് പ്രദേശത്ത് സാമാന്യം നല്ല മഴ ലഭിക്കുന്നെങ്കിൽ പ്പോലും ഉയരംകൂടിയ പുൽവർഗങ്ങളാണ് സമൃദ്ധമായുള്ളത്.
ഉത്തര അർജന്റീനയിലെ ഗ്രാൻചാക്കോ എന്നറിയപ്പെടുന്ന എക്കൽ സമതലങ്ങളിൽ ഉയരംകുറഞ്ഞ പത്രപാതി വൃക്ഷങ്ങളും സവന്നാ മാതൃകയിലുള്ള പുൽമേടുകളും കണ്ടുവരുന്നു; മുൾക്കൂട്ടങ്ങളും ധാരാളമുണ്ട്.
നദീതീരങ്ങളിൽ ഇലകൊഴിയാത്ത വൻവൃക്ഷങ്ങൾ നിബിഡമായി വളരുന്നതു സാധാരണമാണ്.
ഇതിനു തെക്കുള്ള വരണ്ട പ്രദേശങ്ങളിൽ മരുരുഹങ്ങളാണ് പ്രധാനമായുള്ളത്; മോണ്ടേ എന്നു വിളിക്കപ്പെടുന്ന മുൾ ച്ചെടി ധാരാളമുണ്ട്.
ജലസേചനസൗകര്യങ്ങൾ വർധിച്ചതോടെ ഈ പ്രദേശങ്ങൾ കൃഷിസ്ഥലങ്ങളായി മാറിയിട്ടുണ്ട്.
പാറ്റഗോണിയ പൊതുവേ സസ്യരഹിതമാണ്.
മരുരുഹങ്ങളായ മുൾ ച്ചെടികളാണ് ഇവിടത്തെയും സസ്യസമ്പത്ത്.
അർജന്റീനയുടെ തെക്കരികിലെ ആൻഡീസ് പ്രാന്തങ്ങളിൽ സ്റ്റെപ്പ് മാതൃകയിലുള്ള പുൽവർഗങ്ങളും ടീറാദെൽ ഫൂഗോ പ്രദേശത്തെ മലഞ്ചരിവുകളിൽ നിത്യഹരിതവനങ്ങളും കാണപ്പെടുന്നു.
ജന്തുജാലം പൂമ
പരാനാ-പരാഗ്വേ തടപ്രദേശത്തുള്ള വനങ്ങളും ചതുപ്പുകളും കുരങ്ങുകൾ, തപീർ, മാൻ, ഉറുമ്പുതീനി, പുള്ളിപ്പുലി എന്നിവയുടെയും മൂഷികവർഗങ്ങളുടെയും നീർപ്പന്നി (Capybara), കോയ്പു (Coypu) തുടങ്ങിയ ജലജീവികളുടെയും ആവാസകേന്ദ്രങ്ങളാണ്.
പുൽമേടുകളിലും മരുപ്രദേശങ്ങളിലുമുള്ള സവിശേഷ ജീവികൾ അർജന്റീനയിൽ മാത്രമേ കാണപ്പെടുന്നുളളു.
ഒട്ടകവർഗത്തിൽ പ്പെട്ട ഗൊണാക്കോ, ഒട്ടകപ്പക്ഷിയുടെ ഇനത്തിൽ പ്പെട്ട റിയ എന്നിവ ഇക്കൂട്ടത്തിൽ പ്പെടുന്നു.
പാറ്റഗോണിയൻ കാവി (Dolichotis), വിസാക്ക എന്നിവയും മരുപ്രദേശത്തു കാണപ്പെടുന്ന ആർമഡിലോ, പിച്ചി സീയാഗോ എന്നിവയും അപൂർവ ജന്തുക്കളാണ്.
പ്യൂമയും രാജ്യമൊട്ടാകെ കാണപ്പെടുന്നു.
പക്ഷികളുടെ കൂട്ടത്തിൽ കോൺഡർ (Vulture gryplaus) പെർദിസ്, ഓവൻബേർഡ് എന്നിവയാണു ധാരാളമുള്ളത്.
പാമ്പ്, ആമ, ഉരഗവർഗങ്ങൾ, തവള എന്നിവയും ധാരാളമായുണ്ട്.
അർജന്റീനയിലെ നദികളിൽ സാധാരണമായി കണ്ടുവരുന്ന ഡൊറാഡോ എന്ന മത്സ്യം സമ്പദ്പ്രധാനമാണ്.
അവലംബം ↑ Constitution of Argentina , art. 35.
sfn error: no target: CITEREFConstitution_of_Argentina ( help ) ↑ Crow 1992 , p. 457: "In the meantime, while the crowd assembled in the plaza continued to shout its demands at the cabildo, the sun suddenly broke through the overhanging clouds and clothed the scene in brilliant light. The people looked upward with one accord and took it as a favorable omen for their cause. This was the origin of the ″sun of May″ which has appeared in the center of the Argentine flag and on the Argentine coat of arms ever since." sfnm error: no target: CITEREFCrow1992 ( help ) ; Kopka 2011 , p. 5: "The sun's features are those of Inti , the Incan sun god. The sun commemorates the appearance of the sun through cloudy skies on May 25, 1810, during the first mass demonstration in favor of independence." sfnm error: no target: CITEREFKopka2011 ( help ) 1 2 1 2 3 ↑ 1 2 3 4 ↑ ↑ ↑ Ley No. 5598 de la Provincia de Corrientes, 22 de octubre de 2004 ↑ Ley No. 6604 de la Provincia de Chaco, 28 de julio de 2010, B.O., (9092) ↑ ↑ Mountains of the Earth The Highest Mountain Peak on Each Continent ↑ Aconcagua, the highest in the Western Hemisphere ↑ Depressions The Lowest Surface Point on Each Continent ↑ About Termas de Río Hondo Archived 2006-11-12 at the Wayback Machine .
↑ Magdalena oil spill ↑ ↑ {{ cite web }} : Unknown parameter | formato= ignored ( | format= suggested) ( help ) ; Unknown parameter | idioma= ignored ( | language= suggested) ( help ) ; Unknown parameter | páginas= ignored ( | pages= suggested) ( help ) ↑ Censo 2010: Censo Nacional de Población, Hogares y Viviendas (in Spanish) ↑ Wikimedia Commons has media related to Argentina .
അർജന്റീന • ബൊളീവിയ • ബ്രസീൽ • ചിലി • കൊളംബിയ • ഇക്വഡോർ • ഫോക്ക്‌ലാന്റ് ദ്വീപുകൾ (ബ്രിട്ടന്റെ അധീശത്വത്തിൽ) • ഫ്രഞ്ച് ഗയാന (ഫ്രഞ്ച് ഭരണ പ്രദേശം) • ഗയാന • പരാഗ്വെ • പെറു • സുരിനാം • ഉറുഗ്വെ • വെനിസ്വേല കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അർജന്റീന എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
↑ Article 35 of the Argentine Constitution gives equal recognition to the names "United Provinces of the River Plate", "Argentine Republic" and "Argentine Confederation" and authorizes the use of "Argentine Nation" in the making and enactment of laws.
↑ Area does not include territorial claims in Antarctica (965,597 km 2 , including the South Orkney Islands ), the Falkland Islands (11,410 km 2 ), the South Georgia (3,560 km 2 ) and the South Sandwich Islands (307 km 2 ).
↑ Though not declared official de jure , the Spanish language is the only one used in the wording of laws, decrees, resolutions, official documents and public acts.
പരിഷത്ത് ഭവൻ ഈ ലേഖനം കേരള ശാസ്ത്രസാഹിത്യ പരിഷത്ത് എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
കേരളത്തിൽ പ്രവർത്തിക്കുന്ന കേരള ശാസ്ത്ര സാഹിത്യ പരിഷത്ത് എന്ന സംഘടനയുടെ ഓഫീസുകളാണ് പരിഷത്ത് ഭവൻ .
എല്ലാ ജില്ലകളിലും ഇത്തരം ഓഫീസുകൾ പ്രവർത്തിക്കുന്നുണ്ട്.
ജില്ലാതല കൂടിച്ചേരലുകളും പ്രവർത്തനങ്ങളുടെ ആസൂത്രണവും ഇത്തരം പരിഷത്ത് ഭവനിൽ നടക്കുന്നു.
പരിഷത്ത് പ്രസിദ്ധീകരിക്കുന്ന പുസ്തകങ്ങളുടെയും ഉത്പന്നങ്ങളുടെയും സംഭരണശാലയായും പരിഷത്ത് ഭവനുകൾ പ്രവർത്തിക്കുന്നു.
പ്രധാന പരിഷത്ത് ഭവനുകൾ പരിഷത്ത് ഭവൻ തിരുവനന്തപുരം- കുതിരവട്ടം ലൈൻ, വഞ്ചിയൂർ ( 8°29′21.91″N 76°56′36.55″E ﻿ / ﻿ 8.4894194°N 76.9434861°E ﻿ / 8.4894194; 76.9434861 ) പരിഷത്ത് ഭവൻ കോഴിക്കോട് - ചാലപ്പുറം പരിഷത്ത് ഭവൻ എറണാകുളം - എ.കെ.ജി റോഡ് ഇടപ്പിള്ളി പരിസര കേന്ദ്രം തൃശ്ശൂർ പരിഷത്ത് ഭവൻ കോട്ടയം - പുളിമൂട് ജങ്ക്ഷൻ (ഫോൺ 0481 2568643) പരിഷത്ത് ഭവൻ പത്തനംതിട്ട - കടമ്മനിട്ട റോഡ്, പത്തനംതിട്ട (ഫോൺ 0468 2228233) പ്രവർത്തനങ്ങൾ
ദൈനം ദിന സംഘടന പ്രവർത്തനങ്ങൾക്കുള്ള കേന്ദ്രമായും,പ്രസിദ്ധീകരണങ്ങളുടെ ആസ്ഥാനമായും മൂന്നു പരിഷത്ത് ഭവനുകൾ പ്രവർത്തിക്കുന്നു.
പുസ്തകങ്ങൾ,പ്രസിദ്ധീകരണങ്ങൾ, ചൂടാറാപ്പെട്ടി , പുകയില്ലാത്ത അടുപ്പ് , ബയോ ഗ്യാസ് പ്ലാന്റ്, ഐ.ആർ.ടി.സി. ഉൽപ്പന്നങ്ങൾ, സോപ്പ് കിറ്റുകൾ എന്നിവ ഭവനുകളിലൂടെ വിൽപ്പന നടത്തുന്നു.
ലൈബ്രറികൾ, പഠന കേന്ദ്രം, ഫിലീം ക്ലബ്ബ് തുടങ്ങിയവയും അനുബന്ധമായി പ്രവർത്തിക്കുന്നു.
മണ്ഡൽ കമ്മീഷൻ
1979 ജനുവരി 1 ന് അന്നത്തെ പ്രധാനമന്ത്രി മൊറാർജി ദേശായിയുടെ നിർദ്ദേശപ്രകാരം ഇന്ത്യയിൽ സാമൂഹികമോ വിദ്യാഭ്യാസപരമോ പിന്നോക്കം നിൽക്കുന്നവരെ തിരിച്ചറിയുക എന്ന ലക്ഷ്യത്തോടെ രൂപീകരിച്ച ഇന്ത്യയിലെ രണ്ടാം പിന്നോക്ക വിഭാഗ കമ്മീഷനായിരുന്നു മണ്ഡൽ കമ്മീഷൻ .
ഇതിന്റെ അധ്യക്ഷൻ മുൻ ബീഹാർ മുഖ്യമന്ത്രിയായിരുന്ന ബിന്ദെശ്വരി പ്രസാദ് മണ്ഡൽ ആയിരുന്നു.
പിന്നോക്ക വിഭാഗങ്ങളെ (ഒബിസി) സാമൂഹ്യപുരോഗതിയിലെത്തിക്കാനാണ് ബിഹാറിലെ ഇടക്കാലമുഖ്യമന്ത്രിയായിരുന്ന ബിന്ദേശ്വരി പ്രസാദ് മണ്ഡലിൻറെ നേതൃത്വത്തിൽ 1979-ൽ അന്നത്തെ പ്രധാനമന്ത്രി മൊറാർജി ദേശായി ഒരു കമ്മീഷൻ രൂപീകരിച്ചത്.
ബി പി മണ്ഡലിൻറെ നേതൃത്വത്തിൽ പുറത്തിറക്കിയ ആ അന്വേഷണ കമ്മീഷൻ റിപ്പോർട്ട് ഇന്ത്യയുടെ സംവരണ ചരിത്രത്തിലെ ഒരു നാഴികക്കല്ലാണ്.
1979 ജനുവരി ഒന്നിന് നിലവിൽ വന്ന ഇത് 'രണ്ടാം പിന്നോക്കക്കമ്മീഷൻ' എന്നാണ് അറിയപ്പെട്ടത്.
ഫ്രഞ്ച് രാഷ്ട്രതന്ത്രജ്ഞനായിരുന്ന ക്രിസ്റ്റോഫ് ജാഫർലോട്ട് മണ്ഡൽ പ്രസ്ഥാനത്തെ "ഇന്ത്യയുടെ നിശ്ശബ്ദ വിപ്ലവം" എന്നാണ് വിശേഷിപ്പിച്ചത്.
കമ്മീഷൻ അംഗങ്ങൾ
മണ്ഡലിനെ കൂടാതെ മറ്റ് അഞ്ച്‌ പേർ കൂടി കമ്മീഷനിൽ അംഗങ്ങളായുണ്ടായിരുന്നു.
ഇതിൽ നാല് പേർ പിന്നോക്കവിഭാഗക്കാരും എൽ ആർ നായക് എന്ന അംഗം ദലിതനുമായിരുന്നു.
കമ്മീഷന്റെ പ്രധാന നിർദ്ദേശങ്ങൾ
1980 ഡിസംബർ 31ന് ഇന്ത്യൻ രാഷ്ട്രപതി ഗ്യാനി സെയിൽ സിങിന് കമ്മീഷൻ റിപ്പോർട്ട് സമർപ്പിച്ചു.
റിപ്പോർട്ടിലെ പ്രധാന നിർദ്ദേശം, പിന്നോക്ക വിഭാഗങ്ങൾക്ക് സർക്കാർ നിയമനങ്ങളിൽ 27% സംവരണം ഏർപ്പെടുത്തണം എന്നുള്ളതായിരുന്നു.
എന്നാൽ കമ്മീഷൻ, ജനസംഖ്യയിൽ 50% പിന്നോക്കക്കാരുണ്ടെന്ന് കണ്ടെത്തിയിരുന്നു.
ഏതൊരുവിധത്തിലുള്ള സംവരണവും 50% ൽ അധികമാകാൻ പാടില്ല എന്ന സുപ്രീം കോടതി വിധി നിലവിലുള്ളതിനാൽ, 22% സംവരണമുള്ള പട്ടികജാതി /വർഗ സംവരണം കഴിച്ച് 50% എത്തുന്ന സംഖ്യവരെ മാത്രമേ പിന്നോക്കവിഭാഗ സംവരണം ഏർപ്പെടുത്തുവാൻ കഴിയുമായിരുന്നുള്ളൂ.
അങ്ങനെയാണ് പിന്നോക്ക വിഭാഗ സംവരണം 27% (വാസ്തവത്തിൽ 27.5%) ആയി നിജപ്പെടുത്തിയത്.
റിപ്പോർട്ടിൻറെ ആമുഖം
റിപ്പോർട്ടിൻറെ ആമുഖ വാക്കുകൾ തന്നെ ഏറെ ശ്രദ്ധേമാണ്: “തുല്യരായവർക്കിടയിൽ മാത്രമേ തുല്യതയുണ്ടാവൂ. തുല്യരല്ലാത്തവരെ തുല്യരായി കാണുന്നത് തുല്യതയില്ലായ്മയെ പ്രോത്സാഹിപ്പിക്കുക മാത്രമേ ചെയ്യൂ.”
1979 ജനുവരി ഒന്നിന് രൂപീകരിക്കപ്പെട്ട മണ്ഡൽ കമ്മീഷൻ രണ്ടു വർഷത്തിള്ളിൽ -1980 ഡിസംബർ 31ന്- റിപ്പോർട്ട് സമർപ്പിച്ചു.
മൊറാർജി ദേശായി സർക്കാർ ഇതിനിടെ താഴെ പോവുകയും പിന്നീട് ഇന്ദിരാ ഗാന്ധി, രാജീവ് ഗാന്ധി എന്നിവരുടെ കാലത്ത് റിപ്പോർട്ട് നടപ്പാക്കപ്പെടുകയും ഉണ്ടായില്ല.
ഒടുവിൽ 1990 ഓഗസ്റ്റ് എഴിന് അന്ന് പ്രധാനമന്ത്രിയായിരുന്ന വി.പി സിംഗ് താൻ മണ്ഡൽ കമ്മീഷൻ റിപ്പോർട്ട് നടപ്പാക്കുകയാണ് എന്നറിയിച്ചു.
ഒ.ബി.സി വിഭാഗക്കാർക്ക് സർക്കാർ ജോലികളിൽ 27 ശതമാനം സംവരണം അനുവദിച്ചു കൊണ്ടുള്ളതായിരുന്നു ഈ നടപ്പിലാക്കൽ.
കമ്മീഷൻ റിപ്പോർട്ടിനെതിരെ നടന്ന പ്രക്ഷോഭങ്ങൾ
1990 ആയപ്പോൾ അന്നത്തെ പ്രധാനമന്ത്രി വിശ്വനാഥ് പ്രതാപ് സിംഗ് എന്ന വി പി സിംഗ് മണ്ഡൽ കമ്മീഷൻ റിപ്പോർട്ട് നടപ്പാക്കാൻ തീരുമാനിച്ചു.
ഇന്ത്യയുടെ തെരുവുകൾ സംവരണവിരുദ്ധവികാരം കൊണ്ട് നിന്ന് കത്തിയ കാഴ്ചയാണ് പിന്നീട് കണ്ടത്.
മണ്ഡൽ കമ്മീഷൻ റിപ്പോർട്ട് നടപ്പാക്കുന്നതിനെതിരെ രാജ്യമെമ്പാടും വൻ പ്രക്ഷോഭങ്ങൾ നടന്നു.
ദില്ലിയിൽ നടന്ന പ്രക്ഷോഭത്തിനിടെ ദില്ലി സർവകലാശാലയിലെ വിദ്യാർഥിയായിരുന്ന രാജീവ് ഗോസ്വാമി ദേഹത്ത് തീ കൊളുത്തി ആത്മഹത്യക്ക് ശ്രമിച്ചു.
50 ശതമാനം പൊള്ളലുമായി രാജീവ് ഗുരുതരാവസ്ഥയിലായി.
ദേഹമാകെ തീയുമായി രാജീവിനെ പൊലീസ് അറസ്റ്റു ചെയ്യുന്ന ഫോട്ടോകൾ രാജ്യമൊട്ടാകെയുള്ള പത്രങ്ങളിൽ അടിച്ചുവന്നു.
കാട്ടുതീ പോലെ ഈ ട്രെൻഡ് കത്തിപ്പടന്നു.
ഉത്തരേന്ത്യയിൽ പലയിടത്തും സമാനമായ രീതിയിൽ വിദ്യാർഥികളും ഉദ്യോഗാർഥികളും ആത്മഹത്യക്ക് ശ്രമിച്ചു.
ആത്മഹത്യകളും പ്രക്ഷോഭങ്ങളും കൊണ്ട് ഉത്തരേന്ത്യയാകെ കലുഷിതമായപ്പോൾ റിപ്പോർട്ട് നടപ്പാക്കുന്നത് നിർത്തിവെക്കാൻ സുപ്രീം കോടതി ഉത്തരവിട്ടു.
അപ്പോഴേക്കും വി.പി സിംഗ് സർക്കാരിലും പ്രതിസന്ധികൾ ആരംഭിച്ചിരുന്നു.
പക്ഷെ, കമ്മീഷൻ റിപ്പോർട്ട് നടപ്പാക്കുമെന്ന നിലപാടിൽ അദ്ദേഹം ഉറച്ചു നിന്നു.
ബിജെപിയുടെ പുറത്തു നിന്നുള്ള പിന്തുണയോടെയാണ് വി.പി സിംഗ് സർക്കാർ നിലനിന്നിരുന്നത്.
ഈ സമയത്ത് ബിജെപി വി.പി സിംഗ് സർക്കാരിനുള്ള പിന്തുണ പിൻവലിച്ചെങ്കിലും മണ്ഡൽ കമ്മീഷൻ റിപ്പോർട്ട് നടപ്പാകുക തന്നെ ചെയ്തു.
ഏറ്റുമാനൂർ ഇംഗ്ലീഷ് വിലാസം https://ml.wikipedia.org/wiki/Ettumanoor ഏറ്റുമാനൂർ ഏറ്റുമാനൂർ 9°40′05″N 76°33′05″E ﻿ / ﻿ 9.6681°N 76.5514°E ﻿ / 9.6681; 76.5514 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ സംസ്ഥാനം കേരളം ജില്ല കോട്ടയം ഭരണസ്ഥാപനം(ങ്ങൾ) ഏറ്റുമാനൂർ മുനിസിപ്പൽ കോർപറേഷൻ ' ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
കേരളത്തിലെ കോട്ടയം ജില്ലയിലെ ഒരു പട്ടണം ആണ് ഏറ്റുമാനൂർ .
കോട്ടയം നഗരത്തിൽ നിന്ന് 12 കിലോ മീറ്റർ അകലെ മീനച്ചിലാറിന്റെ തീരത്ത് സ്ഥിതി ചെയ്യുന്നു.
ചെറുകിട വ്യവസായവും കൃഷിയുമാണ് പ്രധാനം.
ചെറുനഗരമായ ഏറ്റുമാനൂരിൽ റെയിൽവേ സ്റ്റേഷനുമുണ്ട്.
സ്വർണ്ണത്തിൽ നിർമ്മിച്ചിരിക്കുന്ന 7½ പൊന്നാനയ്ക്കും ചുവർചിത്രങ്ങൾക്കും പ്രസിദ്ധമായ ഏറ്റുമാനൂർ മഹാദേവക്ഷേത്രം ഇവിടത്തെ ഒരു പ്രശസ്തമായ തീർത്ഥാടനകേന്ദ്രമാണ് .
കേരള സംസ്ഥാന പാത 1 ( എം.സി. റോഡ് അഥവാ മെയിൻ സെൻട്രൽ റോഡ്) ഏറ്റുമാനൂർ വഴി കടന്നുപോവുന്നുണ്ട്.
ഏറ്റുമണ്ണ് എന്നാൽ നദികൾ കര കവിഞ്ഞും വെള്ളപ്പൊക്കത്തിലും ഒഴുക്കിൽപ്പെട്ടു കുത്തിമറിഞ്ഞുവരുന്ന പാറക്കഷ്ണങ്ങളും മണലും മണ്ണുമാണ്.
ഏറ്റുമണ്ണൂർ പില്ക്കാലത്ത് ഏറ്റുമാനൂർ ആയതായിരിക്കും വിദ്യാഭ്യാസം
മഹാത്മാ ഗാന്ധി യൂണിവേഴ്സിറ്റിയുടെ ആസ്ഥാനം ഏറ്റുമാനൂരിനടുത്ത് അതിരമ്പുഴയിലാണ് സംസ്കാരം ഏറ്റുമാനൂർ മഹാദേവ ക്ഷേത്രം
കേരളത്തിലെ അതിപ്രസിദ്ധമായ ഒരു ക്ഷേത്രമാണ് ഏറ്റുമാനൂർ മഹാദേവക്ഷേത്രം.
പുരാതനകേരളത്തിലെ നൂറ്റെട്ട് ശിവാലയങ്ങളിലൊന്നായ ഇവിടെയുള്ള പ്രതിഷ്ഠ, ഉഗ്രഭാവത്തിലുള്ള ശിവനാണ് .
കേരളത്തിലെ ഏറ്റവും പേരുകേട്ട ശിവക്ഷേത്രങ്ങളിലൊന്നായ ഇവിടത്തെ പ്രതിഷ്ഠ നടത്തിയത്, ഖരൻ എന്ന അസുരനാണെന്നും അതല്ല, ഖരപ്രകാശൻ എന്ന മഹർഷിയാണെന്നും ഐതിഹ്യങ്ങളുണ്ട്.
വൈക്കം , കടുത്തുരുത്തി എന്നിവിടങ്ങളിലെയും ഇവിടത്തെയും പ്രതിഷ്ഠകൾ ഒരേ ദിവസമാണ് നടത്തിയതെന്നും അവയിൽ ഖരൻ ഇടതുകയ്യിൽ പിടിച്ചിരുന്ന ശിവലിംഗമാണ് ഇവിടെ പ്രതിഷ്ഠിച്ചതെന്നുമാണ് വിശ്വാസം.
എം.സി. റോഡിന്റെ കിഴക്കുഭാഗത്ത് സ്ഥിതിചെയ്യുന്ന ഈ ക്ഷേത്രത്തിലെ പ്രധാനമൂർത്തിയായ ശിവൻ, പടിഞ്ഞാറോട്ട് ദർശനം നൽകി പ്രതിഷ്ഠിയ്ക്കപ്പെട്ടിരിയ്ക്കുന്നു.
ഉപദേവതകളായി ദക്ഷിണാമൂർത്തി , ഗണപതി , ശാസ്താവ് , ദുർഗ്ഗ , നാഗദൈവങ്ങൾ , യക്ഷിയമ്മ എന്നിവർക്കും ഇവിടെ പ്രതിഷ്ഠകളുണ്ട്.
കൂടാതെ, തൊട്ടടുത്ത് പ്രത്യേകം ക്ഷേത്രത്തിൽ ശ്രീകൃഷ്ണനും കുടികൊള്ളുന്നു.
കുംഭമാസത്തിൽ തിരുവാതിര നാളിൽ ആറാട്ടായി സമാപിയ്ക്കുന്ന പത്തുദിവസത്തെ ഉത്സവമാണ് ക്ഷേത്രത്തിലെ പ്രധാന ആണ്ടുവിശേഷം.
ഇതിനിടയിൽ, എട്ടാം ദിവസം അർദ്ധരാത്രി നടക്കുന്ന ഏഴരപ്പൊന്നാന ദർശനം അതിവിശേഷമാണ്.
തിരുവിതാംകൂർ ദേവസ്വം ബോർഡിന് കീഴിലാണ് ഈ മഹാക്ഷേത്രം.
ക്രിസ്തു രാജ ദേവാലയം
സെന്റ് ബോനിഫസ് ദേവാലയം പട്ടിത്താനം
സെൻറ് മേരീസ് ഫൊറോന ചർച്ച്, അതിരമ്പുഴ.
St.Sebastians church, Cheruvandoor.
St.Joseph’s Knanaya Catholic Church, Kaithamala Juma masjid Ettumanoor, അൽ മദീന ജുമാ മസ്ജിദ് പാറക്കണ്ടം
വളരെ നല്ല ജനങ്ങൾ ആരോഗ്യരംഗം കാരിത്താസ് ആശുപത്രി മാത ആശുപത്രി വിമല ആശുപത്രി മിറ്റേരാ ആശുപത്രി മെഡിക്കൽ കോളേജ് കുട്ടികളുടെ ആശുപത്രി രാഷ്ട്രീയം.
സിപിഐ(എം) ലെ ശ്രീ. വി എൻ വാസവൻ ആണ് എം എൽ എ..
അദ്ദേഹം തുറമുഖ, ദേവസ്വം, സഹകരണ വകുപ്പ് മന്ത്രിയും, മുൻപ് സിനിമ,സാംസ്കാരിക - രജിസ്ട്രെഷൻ വകുപ്പുകളുടെ കൂടി ചുമതലയുള്ള മന്ത്രി കൂടിയായിരുന്നു.
ചിത്രശാല കാരിത്താസ് ആശുപത്രി ഏറ്റുമാനൂർ കെ എസ ആർ ടീ സീ ബസ്‌ സ്റ്റാന്റ്
കേരളത്തിലെ ജില്ലകളും അവയുടെ സവിശേഷതകളും-R വിനോദ്കുമാർ ↑ {{ cite news }} : Empty citation ( help )
ഏവൂർ ഇംഗ്ലീഷ് വിലാസം https://ml.wikipedia.org/wiki/Evoor ഏവൂർ ശ്രീകൃഷ്ണസ്വാമി ക്ഷേത്രം
ആലപ്പുഴ ജില്ലയിൽ കാർത്തികപ്പള്ളി താലൂക്കിൽ പെട്ട ഒരു ഗ്രാമമാണ് ഏവൂർ .
ഹരിപ്പാടിനും കായംകുളത്തിനും മധ്യേ ദേശീയ പാത - 66 ന് കിഴക്കു ഭാഗത്തായിട്ടാണ് ഈ ഗ്രാമം സ്ഥിതി ചെയ്യുന്നത്.
ഏവൂർ ശ്രീകൃഷ്ണസ്വാമി ക്ഷേത്രം സ്ഥിതിചെയ്യുന്ന സ്ഥലം എന്ന നിലയിൽ ഈ ഗ്രാമം പ്രശസ്തമാണ്.
എല്ലാ വർഷവും മകരം ഒന്നു മുതൽ പത്തു ദിവസമാണ് ഇവിടെ ഉത്സവം ആഘോഷിക്കുന്നത്.
ഏവൂർ കണ്ണൻ
തെക്കേക്കര, വടക്കേക്കര, വടക്ക് പടിഞ്ഞാറ് എന്നിങ്ങനെ മൂന്നു കരകളാണ് ഏവൂർ ഗ്രാമത്തിനുള്ളത്.
ഇവയെ യഥാക്രമം തെക്കും മുറി, വടക്കും മുറി, വടക്ക് പടിഞ്ഞാറെ മുറി എന്ന് ആളുകൾ വിളിച്ചു പോന്നു.
ഇന്ന് പത്തിയൂർ , ചേപ്പാട് പഞ്ചായത്തുകളിലായാണ് ഈ ഗ്രാമം സ്ഥിതിചെയ്യുന്നത്.
പഞ്ചവാദ്യത്തിനും , കഥകളിക്കും പേരുകേട്ടതാണ് ഏവൂർ ഗ്രാമം.
ഏവൂർകാരുടെ ആനയാണ് ദേവസ്വം വക കണ്ണൻ മഹാഭാരതത്തിലെ ‘ഖാണ്ഡവദാഹ’കഥയുമായി ബന്ധപ്പെട്ട ഒരു മിത്താണ് ഏവൂർ എന്ന പേരിനു പിന്നിൽ ഉള്ളത്.
അന്നു കത്തിയ സ്ഥലത്തെ കത്തിയൂർ എന്നു വിളിച്ചിരുന്നു.
അതു പിന്നീട് പത്തിയൂർ ആയി എന്നും പറയപ്പെടുന്നു.
ഓണാട്ടുകരയുടെ എല്ലാ ശാലീനതയോടും കൂടിയ നെൽ‌പ്പാടങ്ങൾ ഈ ഗ്രാമത്തിന്റെ മുഖമുദ്രയായിരുന്നു രണ്ടുപതിറ്റാണ്ടു മുൻപു വരെ.
ഇന്ന് കൃഷി നാമമാത്രമായി.
തെക്ക് പത്തിയൂരും, തെക്കു പടിഞ്ഞാറ് രാമപുരവും, വടക്കും വടക്കു പടിഞ്ഞാറും ചേപ്പാടും, കിഴക്ക് ഏവൂർ പുഞ്ചയുമാണ് ഈ ഗ്രാമത്തിന്റെ അതിരുകൾ.
ചിത്രശാല ഏവൂർ ശ്രീകൃഷ്ണക്ഷേത്രത്തിന്റെ ഗോപുരം ഏവൂർ ക്ഷേത്രത്തിന്റെ മുൻ വശം ഏവൂർ ശ്രീകൃഷ്ണക്ഷേത്രത്തിന്റെ പിൻ ഗോപുരം ഏവൂർ ശാസ്താക്ഷേത്രം കമാനം ഏവൂർ ശ്രീകൃഷ്ണക്ഷേത്രം കാഴ്ച പ്രശസ്ത വ്യക്തികൾ
നോവലിസ്റ്റ് ഏവൂർ സി കെ
കുട്ടികൾക്കുള്ള കവിതകളുടെ രചയിതാവും u p s c ഉദ്യോഗസ്ഥനുമായിരുന്ന ഏവൂർ പരമേശ്വരൻ
തുള്ളൽ കലാകാരൻ ഏവൂർ ദാമോദരൻ നായർ
സിവിൽ സർവീസ് ഉദ്യോഗസ്ഥരായിരുന്ന റെയിൽവേ ബോർഡ്‌ അംഗം G P വാരിയർ, വൈദ്യുതി ബോർഡ് /തരിഫ് കമ്മീഷൻ അംഗം മാത്യു ജോർജ്, സ്റ്റാറ്റിസ്റ്റിക്കൽ ഡയറക്ടർ ജനറൽ ആനന്ദൻ, ഇന്ത്യൻ റെയർ എർത്ത്സ് ജനറൽ മാനേജർ ചെറിയൻ വർഗീസ്
കഥകളി കലാകാരൻ ശ്രീ. കലാമണ്ഡലം കൃഷ്ണണപ്രസാദ് പുറത്തേക്കുള്ള കണ്ണികൾ Evoor Krishna Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തിമിരി ഇംഗ്ലീഷ് വിലാസം https://ml.wikipedia.org/wiki/Thimiri
കേരളത്തിലെ കണ്ണൂർ ജില്ലയിലുള്ള ഒരു ഗ്രാമമാണ് തിമിരി .
അവിടെ തിമിരി ശ്രീ ശിവ ക്ഷേത്രം എന്ന പേരിൽ അറിയപ്പെടുന്ന ഒരു ക്ഷേത്രം ഉണ്ട്, ഒരു സർക്കാർ UP സ്കൂൾ പോസ്റ്റ്‌ ഓഫീസ്, വായനശാല, ഒരു സഹകരണ ബാങ്ക് (തടികടവ് സർവീസ് സഹകരണ ബാങ്ക് )എന്നിവ ഈ ഗ്രാമത്തിൽ ഉണ്ട്.
ആലക്കോട് പഞ്ചായത്തിലാണ് തിമിരി സ്ഥിതി ചെയ്യുന്നത്.
ഒരു വലിയ പുരാതനമായ പാരമ്പര്യം ഉള്ള നാട് കൂടിയാണ് തിമിരി.
2001 ലെ സെൻസസ് പ്രകാരം തിമിരിയിലെ ആകെയുള്ള ജനസംഖ്യ 18313 ആണ്.
അതിൽ 9055 പുരുഷന്മാരും 9258 സ്ത്രീകളും ആണ്.
തിമിരി ശ്രീ ശിവക്ഷേത്രം
കുമഴി കിഴക്കിലിനിന്റേയും പുലുക്കോൽ തറവാടിന്റേയും കുടുംബ ക്ഷേത്രമായിരുന്നു ഇത്.
ഇന്ന് ഈ ക്ഷേത്രം കേരള സർക്കാരിന്റെ മലബാർ ദേവസ്വത്തിന്റെ കിഴിലാണ്അ പ്രവർത്തിക്കുന്നത് അസുരൻമാരുടെ വാസ സ്ഥലം വേരോടെ നശിപ്പിച്ച ശേഷം ഭഗവാൻ ശിവൻ ധ്യാനത്തിലിരുന്ന സ്ഥലത്താണ് ക്ഷേത്രം നിലകൊള്ളൂന്നത് എന്നാണ് വിശ്വാസം.
എല്ലാ വർഷവും ശിവരാത്രി ദിനത്തിൽ തുടങ്ങി ഏഴു ദിവസം അമ്പലത്തിൽ ഉത്സവവും തുടർന്ന് തൊട്ട് താഴെയായി അരയാക്കിന് കിഴിൽ തെയ്യവും അരങ്ങേരും.1943 നും 1946 നും ഇടയ്ക്ക് കുമഴി ചാത്തുക്കുട്ടി നമ്പ്യാർ നവീകരണം നടത്തി.
പെരുമ്പ ജങ്ഷനിൽ കൂടിയാണ് ദേശീയപാത കടന്നു പോകുന്നത്.
മംഗലാപുരം - പാലക്കാട് ലൈനിലുള്ള പയ്യന്നൂരാണ് സമീപത്തുള്ള റയിൽവേ സ്റ്റേഷൻ.
കണ്ണൂരും കോഴിക്കോടും മംഗലാപുരത്തും വിമാനത്താവളങ്ങളുമുണ്ട്.
റോഡ് മാർഗം തളിപ്പറമ്പ് നിന്ന് മന്ന വഴി അലക്കോട് ഭാഗത്തേക്ക് പോകും വഴി ചപ്പാരപ്പടവ് -പെരുമ്പടവ്  വഴി നേരെ തിമിരിയിൽ എത്തിച്ചേരാം.
അത് പോലെ പയ്യന്നൂരിൽ നിന്ന് പാടിച്ചാൽ വഴി തിമിരിയിൽ എത്തിച്ചേരാം.
കണ്ണൂരിൽ നിന്ന് 50 km, തളിപ്പറമ്പ്, പയ്യന്നൂർ എന്നിവിടങ്ങളിൽ നിന്ന് 30 km ദൂരമുണ്ട്.
മട്ടന്നൂർ സ്ഥിതി ചെയ്യുന്ന കണ്ണൂർ എയർപോർട്ടിലേക്ക് ഏകദേശം 50 km ദൂരമാണ് ഉള്ളത്.
ദ ജാക്സൺ 5
ദ ജാക്സൺ 5 അല്ലെങ്കിൽ ദ ജാക്സൺസ് അമേരിക്ക യിയിലെ ഗാരി , ഇന്ത്യാന സംസ്ഥാനത്തുനിന്നുള്ള ഒരു  പ്രശസ്ത സംഗീത കുടുംബ ഗ്രൂപ്പ് ആണ്.
ജാക്സൺ ബ്രദേഴ്സ് എന്ന പേരിൽ 1964 ൽ രൂപം കൊണ്ട ഇതിലെ സ്ഥാപക അംഗങ്ങൾ ജാക്കി , ടിറ്റൊ , ജെർമെയ്ൻ , എന്നിവരായിരുന്നു.
മർലോൺ , മൈക്കൽ എന്നിവർ പിന്നീട് ഇവരോടൊപ്പം ചേരുകയും, ഒപ്പം ബാൻഡിന്റെ പേര് ജാക്സൺ 5 എന്നാക്കി മാറ്റുകയും ചെയ്തു.
ആദ്യമായി ജനശ്രദ്ധയും അംഗീകാരവും കിട്ടുന്ന കറുത്ത അമേരിക്കൻ സംഗീത ബാൻഡുകളിൽ ഒന്നായ ജാക്സൺ 5 സോൾ സംഗീതത്തിലെ ആദ്യ കുടുബം (First Family of Soul)  എന്നാണ് അറിയപെടുന്നത്.
1997-ൽ റോക്ക് ആൻഡ് റോൾ ഹോൾ ഓഫ് ഫെയിം ലും,1999 -ൽ വോക്കൽ ഗ്രൂപ്പ് ഹാൾ ഓഫ് ഫെയിം ലും, " ഉൾപ്പെടുത്തിയിട്ടുണ്ട്.
2009 ലെ മൈക്കൽ ജാക്സൺ ന്റെ മരണത്തെ തുടർന്ന് 2012 മുതൽ മൂത്ത നാലു സഹോദരങ്ങൾ യൂണിറ്റി എന്നേ പേരിൽ ഒരു സംഗീത പര്യടനം നടത്തുന്നുണ്ട്.
നാണയശേഖരണം ഇംഗ്ലീഷ് വിലാസം https://ml.wikipedia.org/wiki/Coin_collecting നാണയശേഖരം, ഒപ്പം നോട്ടുകളും
പലതരത്തിലുള്ള നാണയങ്ങൾ ഒരു വിനോദമെന്ന നിലയിൽ‍ ശേഖരിച്ചു വയ്ക്കുന്നതിനെയാണ് നാണയശേഖരണം എന്ന് പറയുന്നത്.
നാണയങ്ങളെയും കറൻസികളെയും കുറിച്ചുള്ള പഠനത്തിന് നൂമിസ്മാറ്റിക്സ് എന്ന് പറയുന്നു.
നാണയശേഖരകരെ പൊതുവെ നൂമിസ്മാറ്റിസ്റ്റ് എന്നു വിളിക്കുന്നു.
പഴയ കാല നാണയങ്ങൾ ചിത്രങ്ങൾ എ.ഡി. 1827ലെ ബോംബെ പ്രസിഡൻസിയുടെ അര പൈസ AD 1800 നാലു കാശ് 1943യിൽ ബ്രിട്ടീഷുകാർ ഇന്ത്യയിൽ ഉപയോഗിച്ചിരുന്ന അര അണ 1943യിൽ ബ്രിട്ടീഷുകാർ ഇന്ത്യയിൽ ഉപയോഗിച്ചിരുന്ന അര അണ അണ അണ
ചാൾസ് വോൺ ഹൂഗൽ
ചാൾസ് വോൺ ഹൂഗൽ (Carl Alexander Anselm Baron von Hügel; 25 ഏപ്രിൽ 1795 – 2 ജൂൺ 1870) ഒരു ഓസ്ട്രിയൻ പ്രഭുവും , പട്ടാള ഉദ്യോഗസ്ഥനും, നയതന്ത്രജ്ഞനും, സസ്യശാസ്ത്രജ്ഞനും , പര്യവേക്ഷകനും ആയിരുന്നു.
1830-കളിൽ വടക്കേ ഇന്ത്യയിലേക്ക് നടത്തിയ യാത്രകളുടെ പേരിലാണ് അദ്ദേഹം അറിയപ്പെടുന്നത്.
അദ്ദേഹം അക്കാലത്ത് താൻ പരിപാലിച്ചിരുന്ന സസ്യോദ്യാനത്തിന്റെപേരിൽ യൂറോപ്പിലെങ്ങും പ്രശസ്തനായിരുന്നു.
മറ്റു യൂറോപ്യൻ രാജ്യങ്ങളിലുള്ള പൊതു ഉദ്യാനങ്ങളിൽ അദ്ദേഹം ഓസ്ട്രിയയിൽനിന്നുള്ള ചെടികൾ എത്തിക്കുകയും ചെയ്തിരുന്നു.
അദ്ദേഹം Regensburg , ബവേറിയയിൽ 25 ഏപ്രിൽ 1795-ൽ ആണ് ജനിച്ചത്.
1813-ൽ Heidelberg University -ലെ നിയമപഠനത്തിനുശേഷം അദ്ദേഹം ഓസ്ട്രിയൻ പട്ടാളത്തിൽ ഒരു ഓഫീസർ ആയി ചേരുകയും നെപ്പോളിയനെതിരെയുള്ള യുദ്ധങ്ങളിൽ പങ്കെടുക്കുകയും ചെയ്തു.
നെപ്പോളിയന്റെ പരാജയത്തിനുശേഷം അദ്ദേഹം നോർഡിക് രാജ്യങ്ങൾ , റഷ്യ എന്നീ രാജ്യങ്ങൾ സന്ദർശിക്കുകയും തുടർന്ന്  ഓസ്ട്രിയൻ പട്ടാളത്തോടൊപ്പം ഫ്രാൻസ് , ഇറ്റലി എന്നീ രാജ്യങ്ങളിൽ തമ്പടിക്കുകയും ചെയ്തു.
1824-ൽ അദ്ദേഹം വിയന്നയിലുള്ള Hietzing -ൽ താമസമാക്കുകയും അവിടെ ഒരു സസ്യോദ്യാനമുണ്ടാക്കി പൂക്കച്ചവടം തുടങ്ങുകയും ചെയ്തു.
ആയിടെ ഒരു ഹംഗേറിയൻ പ്രഭ്വിയുമായി വിവാഹമുറപ്പിച്ചെങ്കിലും പിന്നീടത് മുടങ്ങി.
ഏഷ്യയിലേക്കുള്ള പര്യവേക്ഷണ യാത്രകൾ കശ്മീർ , പഞ്ചാബ് സന്ദർശനങ്ങൾ
പ്രേമനൈരാശ്യത്തെത്തുടർന്ന് അദ്ദേഹം ഏഷ്യയിലേക്ക് ഒരു യാത്ര സംഘടിപ്പിച്ചു.
1831-1836 കാലയളവിൽ അദ്ദേഹം മദ്ധ്യപൂർവേഷ്യ , ഇന്ത്യൻ ഉപഭൂഖണ്ഡം , പൂർവ്വേഷ്യ , ഓസ്ട്രേലിയ തുടങ്ങിയ സ്ഥലങ്ങൾ സന്ദർശിച്ചു പ്രതീക്ഷാ മുനമ്പ്‌ , സൈന്റ് ഹെലേന വഴി തിരികെ യൂറോപ്പിലെത്തി.
തുടർന്ന് അദ്ദേഹം തന്റെ കശ്മീർ , പഞ്ചാബ് എന്നിവിടങ്ങളിൽനിന്നുള്ള അനുഭവങ്ങളെ അടിസ്ഥാനമാക്കി Kaschmir und das Reich der Siek ( Cashmere and the Realm of the Sikh ) എന്ന പുസ്തകം നാല് ഭാഗങ്ങളായി പ്രസിദ്ധീകരിച്ചു.
ഒന്നും മൂന്നും ഭാഗങ്ങളിൽ അദ്ദേഹം തന്റെ വടക്കേ ഇന്ത്യയിലൂടെയുള്ള യാത്രകളും മഹാരാജ രഞ്ജിത് സിങിനെ സന്ദർശിച്ചതും ലാഹോർ സന്ദർശനവുമൊക്കെയാണ് വിവരിച്ചിരിക്കുന്നത്.
രണ്ടാം ഭാഗത്തിൽ അദ്ദേഹം കാശ്മീരിന്റെ ചരിത്രവും ഭൂമിശാസ്ത്രവും പകൃതിവിഭവങ്ങളും വിവരിക്കുന്നു.
നാലാം ഭാഗം ഒരു അറ്റ്‌ലസ് ആണ്.
1845-ൽ ഈ പുസ്തകങ്ങൾ Major Thomas B. Jervis ഇംഗ്ലീഷിലേക്ക് തർജ്ജിമചെയ്ത.
നാലുവർഷത്തിനുശേഷം Royal Geographical Society അദ്ദേഹത്തെ Patron's Medal നൽകി ആദരിച്ചു.
ഓസ്ട്രേലിയ സന്ദർശനം